Ένας Προφήτης... Μα τι Προφήτης!

Η ταινία Ένας Προφήτης... Μα τι Προφήτης! (Monty Python's Life of Brian), είναι βρετανική σατιρική ταινία του 1979 σε σκηνοθεσία Terry Jones, και σενάριο των Monty Python (Graham Chapman, John Cleese, Terry Gilliam, Eric Idle, Terry Jones και Michael Palin). Η ταινία ακολουθεί τον Brian Cohen, έναν νεαρό Εβραίο που γεννιέται την ίδια μέρα και στην ίδια γειτονιά με τον Ιησού Χριστό και αργότερα τον περνάνε για τον Μεσσία.

Πλοκή
Ο Brian Cohen γεννιέται σε έναν στάβλο ακριβώς δίπλα από αυτόν, στον οποίον γεννήθηκε ο Ιησούς, πράγμα το οποίο μπερδεύει τους Τρεις Μάγους με τα δώρα, οι οποίοι έρχονται να τιμήσουν τον «μελλοντικό Βασιλιά των Ιουδαίων». Ο Brian μεγαλώνοντας γίνεται ιδεολογικοποιημένος νεαρός που αγανακτεί με την  Ρωμαϊκή κατάκτηση της Ιουδαίας. Την ώρα που παρακολουθεί ομιλία του Ιησού, ο Brian ξετρελλαίνεται με μια νεαρή επαναστάτρια, την Judith. Η συμπάθειά του προς αυτήν και το μίσος προς τους Ρωμαίους τον ωθεί να ενταχθεί στο "People's Front of Judea" (Μέτωπο του Λαού της Ιουδαίας), ένα από τα πολλά απελευθερωτικά κινήματα που ξοδεύουν περισσότερο χρόνο στο να μαλώνουν μεταξύ τους παρά με τους Ρωμαίους.

Μετά από πολλές αναποδιές και ξεφεύγοντας από τον Πόντιο Πιλάτο, ο Brian καταλήγει σε ένα σημείο γεμάτο «Μυστικιστές» και «προφήτες», οι όποιοι ρητορεύουν στους περαστικούς σε μια πλατεία. Αναγκασμένος να ρητορεύσει κάτι ώστε να αναμειχθεί με τους υπόλοιπους και έτσι να περάσει απαρατήρητος από τους φρουρούς, ο Brian επαναλαμβάνει κάτι από αυτά που είχε ακούσει να λέει ο Ιησούς, και γρήγορα προσελκύει ένα μικρό αλλά περίεργο να ακούσει κοινό. Μόλις βλέπει πως οι φύλακες έχουν φύγει, ο Brian προσπαθεί να αφήσει το όλο θέμα πίσω του, αλλά έχει εμπνεύσει ένα κίνημα ανθρώπων. Γίνεται έξαλλος όταν συνειδητοποιεί πως κάποιοι άνθρωποι άρχισαν να τον ακολουθούν, και η παραμικρή του κίνηση παρερμηνεύεται από αυτούς ως Θαύμα. Οι αντιδράσεις τους γίνονται πιο έντονες, πράγμα που κάνει το να τους ξεφύγει ακόμα πιο δύσκολο, αλλά τελικά λόγω τού ενθουσιασμού του κοινού με τα «θαύματα» που ανακαλύπτουν, καταλήγουν να αγνοούν τον ίδιο τον Brian. Η Judith είναι η μόνη που δεν φεύγει, ο Brian και η Judith περνάνε την νύχτα μαζί. Το πρωί, ο Brian, ενώ είναι τελείως γυμνός, ανοίγει τις κουρτίνες ώστε τελικά να ανακαλύψει ένα τεράστιο πλήθος έξω από το σπίτι της Μαμάς του, το οποίο τον ανακηρύσσει Μεσσία. Η Μαμά του Brian διαμαρτύρεται, λέγοντας στο κοινό πως «δεν είναι ο Μεσσίας, είναι ένα πολύ άτακτο αγόρι» και «δεν υπάρχει Μεσσίας εδώ, υπάρχει ένα χάλι, αλλά όχι Μεσσίας». Όλες οι απόπειρές της να διώξει το πλήθος αποκρούονται. Μόλις ο Brian τους απευθύνεται συνειδητοποιεί πως δεν μπορεί να τους αλλάξει γνώμη. Οι ακόλουθοί του είναι τελείως αφοσιωμένοι στα πιστεύω τους για την θεϊκότητά του.

Ο άτυχος Brian αδυνατεί να ξεφύγει από τους ακόλουθούς του, αφού ακόμα και το σπίτι της Μαμάς του είναι περικυκλωμένο από ένα τεράστιο, αναπόσπαστο πλήθος. Πέφτουν πάνω του, απαιτώντας να τους θεραπεύσει κάνοντας θαύματα, και να τους αποκαλύψει θεϊκά μυστικά. Αφού ξεφύγει από την πίσω πόρτα, ο Brian συλλαμβάνεται από τους φρουρούς και οδηγείται για Σταύρωση. Παράλληλα, άλλο ένα μεγάλο πλήθος έχει μαζευτεί έξω από το παλάτι.  Ο Πόντιος Πιλάτος (μαζί με τον επισκεπτόμενο Biggus Dickus) προσπαθεί να καταβάλει την αίσθηση της επανάστασης δίνοντας τους την επιλογή να ελευθερώσουν έναν κατάδικο. Το πλήθος όμως, φωνάζει ονόματα που εμπεριέχουν το γράμμα «ρ», κοροϊδεύοντας την προφορά του Πιλάτου. Τελικά η Judith εμφανίζεται και φωνάζει για την απελευθέρωση του Brian, πράγμα που το κοινό ενθαρρύνει καθώς το όνομα επίσης περιέχει το γράμμα  «ρ». Ο Πιλάτος συμφωνεί με την απελευθέρωση του Brian. 

Η διαταγή του γνωστοποιείται στους φρουρούς, αλλά σε μία σκηνή που αποτελεί Παρωδία της ταινίας Spartacus, πολλοί σταυρωμένοι άνθρωποι δηλώνουν πως είναι «ο Brian από την Ναζαρέτ» και ο λάθος άνθρωπος ελευθερώνεται. Πολλές ακόμα ευκαιρίες για μια αναστολή της καταδίκης του Brian προκύπτουν, αλλά όλες αποτυγχάνουν, οι σύντροφοι του (συμπεριλαμβανομένης της Judith και της Μαμάς του), έρχονται για να δηλώσουν γιατί αφήνουν αυτόν τον «Πολεμιστή της Ελευθερίας» να κρέμεται εκεί. Η ελπίδα του Brian, επανακτάται, όταν μια ομάδα αυτοκτονίας από το «Ιουδαϊκό Ανθρώπινο Μέτωπο» (όχι το Μέτωπο του Λαού της Ιουδαίας) έρχονται τρέχοντας προς τους Ρωμαίους, αλλά αντί να τους πολεμήσουν για να απελευθερωθούν οι κρατούμενοι, αυτοκτονούν ομαδικά ως ένδειξη διαμαρτυρίας. Καταδικασμένος σε έναν χρονοβόρο και επίπονο θάνατο, ο Brian αρχίζει να ανεβαίνει ψυχολογικά, χάρη στους συν-καταδίκους του, και όλοι μαζί αρχίζουν να τραγουδούν το "Always Look on the Bright Side of Life."

Δείτε επίσης 

 Κατάλογος των καλύτερων ταινιών

Παραπομπές 

Ταινίες του 1979
Αγγλόφωνες ταινίες
Βρετανικές ταινίες
Βρετανικές σατιρικές ταινίες
Ταινίες γυρισμένες στην Τυνησία